

|  |
| --- |
| سیل - خطرای حیوانات و حشرات |
| مالومات د باره چاره قد خطرای حیوانات و حشرات باد از یک سیل  |
| Hazaragi | هزارگیOFFICIAL |

وقتیکه د یک منطقه سیلاب زده پس مایید، حیوانای وحشی، به شمول جانورای جونده، مارها، جلگگ (spider)، شاید د خانه، انباری یا باغچه شیم بن منده شن.

# **برخورد قد مارها**

* وقتایی که د بورو استید:
* بلده حفاظت از پایای خو بوت موکم، دستکش و پتلون دراز بوپشید
* وقتاییکه باد از یک سیل پاک کاری مونید توجه خاص د دستا و پایای خو دشته شید
* اگه اگو مار ره اوش کدید، پس ایسته شید و اوره اجازه بدید که از رای خو بوره – در شی دست نزید
* از آووبازی کدون مارها د بین آوو باخبر باشید
* باید ضایعات ره از گردگوشه خانه خو پاک کنید از خاطریکه او چیزا می تینه مارها، جلگگ ها و جانوارای جونده ره تشویق کنه.
* اگه د خانه خو یک مار پیدا کدید، ترس نخرید، آهسته پس بورید و اوره اجازه بدید که از رای خو بوره. اوره دست نزید. بلده یک لیستی از مارگیرا د منطقه خو د وزارت محیط زیست، زمین، آوو و پلان د شماره 186 136 زنگ دید.
* اگه شیموره مار نیش زد:
* پوست گِردگُوشه جای نیش ره نششید
* شور نخرید و قد زنگ زیدو د 000 کمک داکتری فوری درخواست کید
* دراز بکشید یا طوری بی شید که جای نیش از برابر قلب شیم کیده تاه تر باشه.
* جای نیش ره قد یک تکه زخم پاک و خشک بوپشنید. اگه د دسترس باشه، پید کدون یک تکه زخم به صورت موکم د گرد جای نیش هم توصیه موشه.
* وقت نیش زیدو و وقتیکه تکه زخم ره بله شی بسته کدید یاداشت کید
* از tourniquet بله شی نملید، نیش ره مونټی کید که زار شی بور شونه یا کوشش کید که زار شیره از جای زخم بورو کش کنید.

# **برخورد قد** جلگگ **ها**

* اگه شیموره یک جلگگ نیش زد:
* جای نیش ره بوششید و از پوشه یخ بلده تسکین درد شی استفاده کید
* بله شی فشار ندید
* اگه یک جلگگ پشت سرخ (redback ) شیموره نیش زد یا علائم شیم بدتر شده موره فوری کمک داکتری درخواست کید.

# **برخورد قد جانورای جونده و حشرات**

* جانواری جونده مثل موش مریضی ها ره انتقال میدین. شیمو باید خوراکه و چیزایی دیگه که جای جانورای جونده جور موشن ره پاک کنید.
* اشغالی ها ره جم کید و دان سطلای اشغالی ره سرپوش کید. د صورت ضرورت تلاک های موش ره د جایایی خشک بی لید.
* از آووای ایستاده دوری کید بخاطریکه پشه ها د اونجی پرورش موشه. تاجایی که امکان دیره جان خوره پوشینده کید و از دوایی ضد پشه استفاده کید.
* پشه ها ناجوری ره انتقال میدین. ضایعات مواد خوراکه ره فوری پاک کید از خاطریکه جای پرورش پشه جور موشه.
* اگه توسط یک حیوان اوگار شودید یا شیموره نیش زد یا اگو حشره نیش زد از داکتر خو مشوره بیگرید یا نرس تلفونی ره به طور 24 ساعته، د 7 روز هفته د شماره 24 60 60 1300 زنگ دید.

بلده بدست اوردون ازی نشریه به یک شکل قابل دسترسی، د pph.communications@health.vic.gov.au ایمیل کید

